
RAPORT DE SPECIALITATE
Privind aprobarea  tarifelor aferente utilizării stațiilor de încărcare vehicule electrice amplasate pe domeniul public al Municipiului Timișoara

Prin H.C.L. nr.15/11.01.2019 s-a aprobat depunerea de către Municipiul Timișoara a unei cereri de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ; 

Prin contractul nr. 10/GES/20.05.2020 încheiat între Administrația Fondului pentru Mediu în calitate de autoritate  și Municipiul Timișoara în calitate de beneficiar, autoritatea acordă beneficiarului  o finanţare nerambursabilă reprezentând 90% din valoarea chetuielilor eligibile, pentru realizarea proiectului vizând achiziția și montarea unui număr de16 stațiilor de reîncărcare pentru vehicule electrice în Municipiul Timișoara.
Prin contractul  nr. 42 /11.05.2021, încheiat între Municipiul Timișoara şi S.C. EVGO GREEN MOTION S.R.L., s-au realizat servicii de proiectare, execuție, verificare tehnică pentru obiectivul  „Realizarea de stații de reîncărcare pentru vehicule electrice în Municipiul Timișoara”.
În urma investiției s-au amplasat un număr de 16 stații  de încărcare rapidă a vehiculelor electrice prin care se vor asigura facilități pentru proprietarii de vehicule electrice și hibrid, și se va încuraja achiziția unor astfel de autoturisme și motocicluri nepoluante de către persoanele fizice și juridice din Municipiul Timișoara și Județul Timiș. De asemenea, investiția va contribui la reducerea emisiilor de GES pe teritoriul administrativ al Municipiului Timișoara și al Județului și la tranziția către un sector de transport  ecologic și emisii scăzute de carbon. 

Acestea sunt amplasate în următoarele locații:

1. Timișoara, B-dul I.C. Brătianu
2. Timișoara, Calea Aradului - Str. Cugir
3. Timișoara, Piața Iancu Huniade
4. Timișoara, Acad. Alex. Borza – Str. Michelangelo
5. Timișoara, Str. Martin Luther
6. Timișoara, Str. Gheorghe Dima
7. Timișoara, B-dul. Take Ionescu
8. Timișoara, Piața 700

9. Timișoara, B-dul. Republicii
10. Timișoara, B-dul. Revoluției din 1989
11. Timișoara, Splaiul Nicolae Titulescu
12. Timișoara, B-dul. Mihai Viteazu

13. Timișoara, B-dul. Mihai Viteazu

14. Timișoara, Str. Plauțius Andronescu
15. Timișoara, Str. Aștrilor (Al. Martir Eugen Nagy)

16. Timișoara, B-dul. 16 Decembrie 1989 / Calea Șagului
Locurile de parcare aferente celor 16 stații de reîncărcare (câte două locuri de parcare pentru fiecare stație), egal cu numărul punctelor de reîncărcare aferente stațiilor sunt destinate exclusiv încărcării vehiculelor electrice, marcate cu culoarea verde, cu panou de informare. Semnalizarea este corespunzătoare şi vizibilă, în concordanţă cu standardele europene şi naţionale în domeniu.
Stațiile de încărcare vehicule electrice sunt de tipul Fast Charge DC/AC 60-22 kW, respectiv stații de încărcare DC de înaltă tensiune și AC pentru încărcarea rapidă a autoturismelor electrice;

 Având în vedere abordarea tot mai largă de către cetățeni a achiziției vehiculelor electrice motivate de trendul global, precum și de criza combustibililor lichizi ;

Având în vedere și implicit consumul de energie electrică motivat de creșterea tarifului la energie electrică din ultima perioadă;
Având în vedere răspunsul la adresa nr.SM2022-1074/26.04.2022 de la Serviciul Administrare Rețele Publice, privind comunicare tarifului la energia electric care cuprinde energia electrică, distribuție accize și alte taxe conform facturilor plătite de către municipalitate către furnizorul de energie electrică  0,8071 lei / kWh. 
Pentru a se putea pune în funcțiune sațiile de reincărcare, s-a achiziționat servicii de reîncărcare a vehiculelor electrice, pentru stațiile aflate pe domeniul public al Municipiului Timișoara, prin utilizarea unei aplicații Smart Charge. Astfel confrom contractului din valoarea totală a încasărilor din încărcarea avutovehiculelor 10 %   rămân la prestator, care reprezintă constul pentru tranzacționarea produselor, serviciilor de interconectare și comisioanele aferente ( sistem bancar, operatori de telefonie mobile, integrator plăți, administrare platformă software) prin intermediul aplicației ” Smart Charge”.
Municipiul Timișoara stabilește prețul /kw/ oră consum,la care se va adaugă un procent de 10%, care reprezintă constul pentru tranzacționarea produselor, serviciilor de interconectare și comisioanele aferente ( sistem bancar, operatori de telefonie mobile, integrator plăți, administrare platformă software) prin intermediul aplicației ” Smart Charge”
  Municipiul Timișoara consideră ca necesară și oportună taxarea acestui serviciu prin stabilirea unui tarif de încărcare vehicule electrice pentru utilizarea stațiilor de încărcare vehicule electrice amplasate pe domeniul public al Municipiului Timișoara, aflate în administrarea sa.

În acest sens propunem stabilirea tarifului de 0,8071 lei / kWh  lei fără TVA + 10 %  chetuieli care reprezintă costul pentru tranzacționarea produselor, serviciilor de interconectare și comisioanele aferente 0,8878 lei fără TVA, respectiv 1,0564 lei cu TVA  pentru serviciul de încărcare a vehiculelor electrice, pentru stațiile de încărcacre cu curent alternativ (AC) și curent continuu (DC).
 Tariful va fi actualizat ori de câte ori evoluția elementelor de calcul o va impune, corelat cu modificarea elementelor constitutive ale acesteia.
În cazul stațiilor de încărcare amplasate în parcările publice cu plată, tariful pentru serviciul de încărcare a vehiculelor electrice nu include și tariful de parcare.

În concluzie, considerăm necesar regelementarea utilizării stațiilor de încărcare vehicule electrice amplasate pe domeniul public al Municipiului Timișoara și aprobarea tarifelor aferente acestui serviciu.

